રુસી કરંજિયાના ડેઈલીમાં હમણાં ખાદીક્લૅડ ટેલિપ્રિન્ટર્સ એવા મથાળા નીચે એક લેખ પ્રસિદ્ધ થયો હતો. તેમાં પત્રકારોની પ્રગતિની વાત હતી. રોજના હજાર રૂપિયા જેનો ચાર્જ છે એવી ફાઈવસ્ટાર રૂમોમાં કૉંગ્રેસના મહેમાનો બનીને જે પત્રકારોએ શતાબ્દીનું કવરેજ કર્યું તેમણે, ડેઈલીના અહેવાલ પ્રમાણે, કૉંગીશ્રેષ્ઠીઓનું નકરું ડિક્ટેશન લીધું હતું. અહીં પત્રકારોએ પ્રગતિ કરી હતી પણ પત્રકારત્વે પીછેહઠ કરી હતી.